Diari Oficial de la Generalitat Valenciana


Sumari del DOGV 6627, del 10-10-2011 (2011/9805)

Notificació de la sentència dictada en el judici ordinari número 471/2009.
--------------------------------------------------------------------------

### Dades del document

Número de DOGV
:   6627

Data del DOGV
:   10-10-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/9805


Organisme emissor
:   Jutjat d'Instrucció número 2 de Dénia

Tipus de document
:   Edicte

Notificació de la sentència dictada en el judici ordinari número 471/2009. [2011/9805]  
Procediment ordinari 000471/2009  
De: Peter Koll.  
Procuradora: Isabel Daviu Frasquet.   
Contra: Mohamed Ahttach i Helvetia.  
Procuradora: Ana Isabel Feliu Daviu.  
En aquest procediment de judici ordinari número 471/2009, seguit a instàncies de Peter Koll contra Mohamed Ahttach i Helvetia, s'ha dictat la sentència que, literalment, és com segueix:  
«Dénia, 21 de juliol de 2011  
Lidia María Paloma Montaño, magistrada jutgessa del Jutjat d'Instrucció número 2 de Dénia (antic mixt número 4) i partit, he vist aquestes actuacions de judici ordinari 471/2009 seguides davant d'aquest Jutjat, entre les parts següents: d'una banda, com a demandant Peter Koll, amb la procuradora senyora Daviu Frasquet i el lletrat Leovigildo Juan María Gisbert; i d'una altra, com a demandat Mohamed Ahttach, en rebel·lia processal, i Helvetia Seguros, amb la procuradora senyora Feliu Daviu, i el lletrat Joaquín de Rojas Roca de Togores, sobre la reclamació d'una quantitat, i Rodríguez Reche, sobre, i, en nom del rei, dicte la següent sentència.  
Dispositiva  
Estime la demanda interposada en nom i representació de Peter Koll contra Mohamed Ahttach i Helvetia Seguros, i condemne els demandats a pagar solidàriament a l'actor la quantitat de 6.720,12 € de principal.   
La demandada asseguradora va incórrer en mora, i per això haurà de pagar un interés igual a l'interés legal dels diners en el moment del sinistre, incrementat en un 50%, sense que aquest puga ser inferior al 20% una vegada hagen transcorregut dos anys des del sinistre. El codemandat rebel ha de pagar un interés anual igual a l'interés legal dels diners incrementat en dos punts computats des de la notificació de la sentència i fins a fer-ne el pagament complet.  
  
Tot això amb condemna expressa a costes als demandats.   
Notifiqueu aquesta resolució a les parts i feu-los saber que s'hi pot interposar un recurs d'apel·lació, que cal preparar davant d'aquest Jutjat, dins del termini dels cinc dies següents a la notificació.  
De conformitat amb el que estableix la disposició addicional 15a de la Llei Orgànica del Poder Judicial, en la redacció que en fa la Llei Orgànica 1/2009, per a l'admissió del recurs que s'ha d'interposar contra aquesta resolució, cal constituir un dipòsit de 50 euros al compte de dipòsits i consignació judicial que aquest Jutjat té obert a l'entitat Banesto, amb el número 0092, i cal indicar les claus de tipus de procediment així com el número i l'any d'aquest, cosa que s'acreditarà mitjançant l'aportació del resguard d'ingrés que s'adjuntarà al corresponent escrit d'anunci d'aquest, amb l'advertència que no s'admetrà a tràmit el recurs que no tinga el dipòsit constituït.   
Aquesta és la meua sentència, de què es portarà una testimoniança a les actuacions, que pronuncie, mane i firme».   
I atés que el demandat esmentat, Mohamed Ahttach, es troba en parador desconegut, s'expedeix aquest edicte a fi que valga de notificació de forma deguda.   
  
Dénia, 2 de setembre de 2011.- El secretari judicial: José Luis Ramos Cejudo.